Νότης Μαυρουδής

Ο Νότης (Παναγιώτης) Μαυρουδής (Αθήνα, 15 Ιουλίου 1945 - Μακρινίτσα Μαγνησίας, 3 Ιανουαρίου 2023) ήταν Έλληνας συνθέτης, τραγουδοποιός, κιθαριστής και ραδιοφωνικός παραγωγός.

 Βιογραφία 
Τα δύο πρώτα χρόνια της ζωής του τα πέρασε στις Φυλακές Αβέρωφ με τη μητέρα του, η οποία ήταν πολιτική κρατούμενη. Το 1958 ξεκίνησε μαθήματα κιθάρας στο Εθνικό Ωδείο με καθηγητή τον Δημήτρη Φάμπα και πήρε το δίπλωμα με άριστα το 1969. Το 1970 εγκαταστάθηκε στην Ιταλία, όπου του ανατέθηκε η έδρα κλασικής κιθάρας στη Civica Scuola di Musica Claudio Abbado του Μιλάνου,, στην οποία δίδαξε ως το 1975. Το 1970 επίσης παρακολούθησε τα μαθήματα της Ακαδημίας Σαντιάγο ντε Κομποστέλα στην Ισπανία με τον José Tomás. Το 1975 εγκαταστάθηκε οριστικά στην Αθήνα και από αυτή τη χρονιά δίδαξε κλασική κιθάρα στο Εθνικό Ωδείο. Τα έτη 1975, 1977 και 1979 έδωσε ρεσιτάλ στο Φεστιβάλ Κλασικής Κιθάρας του Έστεργκομ της Ουγγαρίας. Το 1978 πήρε μέρος στο διεθνές Φεστιβάλ Πολιτικού Τραγουδιού στο Ανατολικό Βερολίνο και στο 11ο Παγκόσμιο Φεστιβάλ Νεολαίας στην Αβάνα της Κούβας. Ως συνθέτης και σολίστ έχει δώσει ρεσιτάλ σε πολλές χώρες (Ελλάδα, Ιταλία, Φινλανδία, Ελβετία, Γερμανία, Ουγγαρία, Αυστρία, Κούβα). Ως καθηγητής στο Εθνικό Ωδείο Αθήνας, είχε μαθητές αρκετούς δημοφιλείς καλλιτέχνες όπως οι Μανόλης Ανδρουλιδάκης, Σωκράτης Μάλαμας, Παναγιώτης Μάργαρης, Γιώργος Μελάς, Λάμπρος Ντούσικος, Δημήτρης Σωτηρόπουλος, κ.ά. Από το 1994 ανέλαβε καθήκοντα προέδρου στη Στέγη Γραμμάτων και Τεχνών του Υπουργείου Πολιτισμού και από το 1995 ανέλαβε καλλιτεχνικός διευθυντής στο διεθνές Φεστιβάλ της Πάτρας (από το 1999 τη θέση κατέχει ο Αλέξανδρος Μυράτ).

Ο Νότης Μαυρουδής τραυματίστηκε θανάσιμα στις 3 Ιανουαρίου 2023, έπειτα από πτώση από ύψος τριών μέτρων στο σπίτι του στην τοποθεσία Κουκουράβα, στη Μακρινίτσα Μαγνησίας.

 Διακρίσεις 
 Το 1965 κατέκτησε το Α΄ βραβείο στο 4ο Φεστιβάλ Τραγουδιού Θεσσαλονίκης, με το τραγούδι «Ήταν μεγάλη η νύχτα» (στίχοι: Γιάννης Κακουλίδης, ερμηνεία: Σούλα Μπιρμπίλη).
 Το 1969 τιμήθηκε με το Α΄ βραβείο στον Διεθνή Διαγωνισμό Κιθάρας στο Μιλάνο, και με το βραβείο του ιταλικού μουσικού Τύπου "Mario de Luigi".
 Το 1990 βραβεύτηκε στον Διεθνή Διαγωνισμό Παιδικού Τραγουδιού στη Λισαβόνα. Την ίδια χρονιά, η πρεσβεία της Βραζιλίας στην Ελλάδα του απένειμε το βραβείο Εϊτόρ Βίλα-Λόμπος για την προσφορά του στη διάδοση του έργου του Βραζιλιάνου συνθέτη στην Ελλάδα.
 Την ίδια χρονιά, το τραγούδι του «Ο παλιάτσος», με την Παιδική Χορωδία του Δημήτρη Τυπάλδου, πήρε το Α΄ βραβείο στον 12ο Διεθνή Διαγωνισμό Παιδικών Χορωδιών στη Λισαβόνα.
 Το 2005 και 2006 του απονεμήθηκε το βραβείο «Αρίων» για τους δίσκους Café del'art – Cinema και Café de l'art – Τσιτσάνης – Βαμβακάρης.

 Δισκογραφία 
Ο Νότης Μαυρουδής εισήλθε στη δισκογραφία το 1964 με τα τραγούδια «Άκρη δεν έχει ο ουρανός» και «Τα γιορτινά σου φόρεσε», σε στίχους του Γιάννη Κακουλίδη, με ερμηνευτή τον Γιώργο Ζωγράφο. Το 1966 έγραψε μουσική για το θέατρο και τον κινηματογράφο.

Μερικοί σταθμοί στη δισκογραφία του είναι οι ακόλουθοι:

 Το 1968 μελοποίησε το έργο του Οδυσσέα Ελύτη Άσμα ηρωϊκό και πένθιμο για τον χαμένο ανθυπολοχαγό της Αλβανίας, που είναι ένα λαϊκό ορατόριο για φωνή-χορωδία και ορχήστρα.
 Το 1976 κυκλοφόρησε τον δίσκο Ζωγραφιές απ' τον Θεόφιλο σε στίχους του Άκου Δασκαλόπουλου, εμπνευσμένους από τις ζωγραφιές του Θεόφιλου.
 Το 1977 μελοποίησε ποιήματα του Μάνου Χατζιδάκι στο δίσκο Παιδί της Γης.
 Το 1985 κυκλοφόρησε τον δίσκο Έρως ανίκατε μάχαν σε ποίηση του Ηλία Πετρόπουλου.
 Από το 1990 έχει γράψει τραγούδια για παιδική χορωδία, και συνεργαζόταν με την Παιδική Χορωδία Δημήτρη Τυπάλδου.
 Το 1998 κυκλοφόρησαν οι δίσκοι με μουσική για τις θεατρικές παραστάσεις «Όλιβερ Τουίστ» (μουσική και τραγούδια του για την παράσταση του «Θιάσου 81») και «Ιφιγένεια εν Αυλίδι» (μουσική και 3 τραγούδια, για την παράσταση της ομώνυμης τραγωδίας από τον Θίασο «Θυμέλη»).
 Μεταξύ 1999 και 2008 ηχογράφησε μαζί με τον μαθητή του Παναγιώτη Μάργαρη τη βραβευμένη σειρά Café de l'art, στην οποία διασκεύαζαν γνωστά τραγούδια από το ελληνικό και διεθνές ρεπερτόριο για δύο κιθάρες. Στο ίδιο πνεύμα, το 2018 ξεκίνησε τη σειρά Café Latino με τον Γιώργο Τοσικιάν.
 Το 2019 κυκλοφόρησε από τις εκδόσεις IANOS το έργο "Άγρυπνο φεγγάρι" – Μελοποιημένοι Έλληνες ποιητές από τον 19ο και τον 20ό αιώνα.

Επίσης: Το 1999 κυκλοφόρησε τον δίσκο Λούνα Πάρκ, με την Παιδική Χορωδία του Δημήτρη Τυπάλδου και συμμετοχή του Γιώργου Νταλάρα. Το 2002 συνέθεσε τραγούδια για γυναικείες φωνές για τον δίσκο Στην ηχώ του έρωτα, στον οποίο συμμετέχουν μεγάλα ονόματα όπως η Χάρις Αλεξίου, η Γλυκερία, η Ελευθερία Αρβανιτάκη και η Έλλη Πασπαλά. Το 2006 έγραψε από κοινού με τον Ηλία Κατσούλη τραγούδια που «αφηγούνταν» τις ιστορίες μεγάλων Ελλήνων καλλιτεχνών (Γρηγόρης Μπιθικώτσης, Στέλλα Χασκίλ, Ρόζα Εσκενάζυ, Μαρίκα Νίνου, Φλέρυ Νταντωνάκη, Σωτηρία Μπέλλου κ.ά.) και κυκλοφόρησαν στον δίσκο Carte Postale.

Ο Νότης Μαυρουδής έχει συνεργαστεί με σπουδαίους ποιητές όπως ο Οδυσσέας Ελύτης, ο Γιάννης Κακουλίδης, ο Ηλίας Πετρόπουλος, ο Άκος Δασκαλόπουλος και ο Μάνος Χατζιδάκις, καθώς και τραγουδιστές όπως οι Θανάσης Γκαϊφύλλιας, Γιώργος Ζωγράφος, Αρλέτα, Πόπη Αστεριάδη, Ελένη Βιτάλη, Γιώργος Μουφλουζέλης, Γιάννης Σαμσιάρης, Νένα Βενετσάνου, Πέτρος Πανδής, Κώστας Θωμαΐδης, Σταμάτης Κραουνάκης, Τάνια Τσανακλίδου, Μανώλης Μητσιάς, Χάρις Αλεξίου, Γιώργος Νταλάρας, Γλυκερία, Παντελής Θαλασσινός, Έλλη Πασπαλά, Αναστασία Μουτσάτσου κ.ά.

Ως τραγουδιστής συμμετείχε σε ένα μόνο τραγούδι, το «Πόλη Κωνσταντινούπολη» από τον δίσκο Εάλω η Πόλις, όπου όλοι οι συνθέτες ερμήνευσαν τα τραγούδια τους. Ακόμα, συμμετείχε ως δεύτερη φωνή σε πέντε (5) τραγούδια, στον δίσκο Μικρές νυχτερινές μουσικές.

Από τις εκδόσεις Γαβριηλίδης, κυκλοφόρησε το βιβλίο του Περί ελληνικού τραγουδιού το ανάγνωσμα, συνοδευόμενο από ένα ένθετο CD στο οπισθόφυλλο με τίτλο «Με δανεικά ιδανικά» που περιλαμβάνει επτά νέα τραγούδια του.

 Προσωπικοί δίσκοι 
 Έτος  Τίτλος  Εταιρεία  Κωδικός  LP/CD1967Τραγουδά ο Νίκος ΧουλιαράςZODIAC88002LP & CD1968Άσμα ηρωικό και πένθιμο για τον χαμένο ανθυπολοχαγό της ΑλβανίαςLYRA3506LP & CD1974Το νέο κύμα - Τα 14 ωραιότερα τραγούδιαLYRA3269LP & CD1976Ζωγραφιές από τον ΘεόφιλοZODIAC88702LP & CD1977Παιδί της γηςLYRA3727LP & CD1984Στην όχθη της καρδιάς μουΑΚΤΗ469439LP & CD1985Έρως ανίκατε μάχανPHILIPS826652LP & CD1987Το παλιό μας σπίτι (14 λαϊκά τραγούδια)MOTIVON.M1028LP & CD1988Νότης Μαυρουδής - Τα τραγούδια μουLYRA3488LP & CD1989Κάπου ανατολικοδυτικάLYRA4511LP & CD1990Ίσως φταίνε τα φεγγάριαΑΚΤΗ467412LP & CD1993Τοπίο μυστικόΑΚΤΗ473906LP & CD1995Χάρτινο καράβιEROS0028LP & CD1997Ζωές από μετάξι - 12 τραγούδια για την Μαίρη ΈσπερFM Records910LP & CD1998Λούνα παρκEROS2842CD2002Στην ηχώ του έρωταCORIFEO02882CD2003Μουσικό ανθολόγιοEROS80012Βιβλίο + CD2004Live at the Odeon of Herod AtticusCORIFEO8022CD2006Carte PostaleEROS80032CD2006Εθελουσία οδόςΑνεξάρτ. παρ.-CD2008Μια νύχτα στους αιώνεςLYRA3401176275CD2009ΚλόουνLYRA3401376833CD2011Στου χρόνου τις καταπακτέςPROTASIS MUSICCD2019Άγρυπνο φεγγάρι  – Μελοποιημένοι Έλληνες ποιητές από τον 19ο και τον 20ό αιώναΕκδόσεις IANOSΒΙΒΛΊΟ-CD

 Συμμετοχές 

 Έτος  Τίτλος  Εταιρεία  Κωδικός  LP/CD1966ΑρλέταLYRA3223LP & CD1967Τραγουδά ο Γιώργος ΖωγράφοςLYRA3226LP & CD1968Γιώργος Ζωγράφος 2LYRA3237LP & CD1976Η Σούλα Μπιρμπίλη τραγουδά Σπανό - ΜαυρουδήLYRA3015LP & CD1985Στο Σείριο υπάρχουνε παιδιάΣΕΙΡΙΟΣ8802LP & CD1990Η ΛΥΡΑ σας θυμίζειLYRA3025LP & CD1993Εάλω η ΠόλιςPELLA6103CDs1998Πόλη ΚωνσταντινούποληFM Records798CD2000Προσκήνιο - Ελένη ΒιτάληWARNER8573 - 836002 CDs20015 ερωτικές μπαλάντες με τη Θεοδοσία ΣτίγκαEROS02872CD2002Γιώργος ΖωγράφοςLYRA4845CD2003Ανιχνεύοντας μουσικούς δρόμουςCORIFEO85012CD

 Σειρά "Café de l'art" 
Διασκευές για 2 κιθάρες, με τον Νότη Μαυρουδή και τον Παναγιώτη Μάργαρη
 Έτος  Τίτλος  Εταιρεία  Κωδικός  LP/CD1999Café de l'artEROS02852CD2000Café de l'art IIEROS02862CD2002Café de l'art III  – Μάνος Χατζιδάκις  – Μίκης ΘεοδωράκηςEROS02892CD2003Café de l'art IV  – CinemaEROS02932CD2005Café de l'art V  – Τσιτσάνης  – ΒαμαβκάρηςEROS02952CD2008Café de l'art VI  – PassionEROS - LEGEND3901167008CD

 Σειρά "Café Latino" 
Διασκευές για 2 κιθάρες, με τον Νότη Μαυρουδή και τον Γιώργο Τοσικιάν
 Έτος  Τίτλος  Εταιρεία  Κωδικός  LP/CD2018Café Latino - El Puerto (+ Μόρφω Τσαϊρέλη)Άπαρσις9786185320102Βιβλίο + CD

 Ορχηστρικοί δίσκοι 

 Έτος  Τίτλος  Εταιρεία  Κωδικός  LP/CD1972La chitarra classica / Vedette Classica - Ars nova vst 6022 / Η κλασσική κιθάραMOTIVO262LP1973Chants de la résistance grecque - Τραγούδια μιας εποχήςMOTIVOESP155531 / 1057LP1973Notis Mavroudis Plays (solo)MOTIVO1001LP1977Πριν το χάραμαMOTIVO1004LP1978Fernando Sor: 20 etudes pour guitare (solo)MOTIVO1006LP1978Beatles for Classical Guitar (solo)MOTIVO1007LP1978Fernando Sor: 20 etudes pour guitare (solo)MOTIVO1012LP2000Works of Classical Guitar from Latin America (solo)MOTIVO1059CD2003Manos Hadjidakis BalladsEROS2912CD2005Master Class - Μισός αιώνας Έλληνες κιθαριστέςCORIFEO85022CD2009Έλληνες κιθαριστές ερμηνεύουν Έλληνες συνθέτεςTaR / TimbroTIMB 04-02CD

 Δίσκοι από θεατρικές παραστάσεις 
 Έτος  Τίτλος  Εταιρεία  Κωδικός  LP/CD1995Ο χιονάνθρωπος και το κορίτσι, του Ευγένιου ΤριβιζάLP1997Όλιβερ ΤουίστEROS2822CD2002Οι περιπέτειες του Βαρώνου ΜινχάουζενCD2003Ευριπίδη, Ιφιγένεια εν ΑυλίδιEROS2832CD

 Δίσκοι 45 στροφών 
 Έτος  Περιεχόμενα  Εταιρεία  Κωδικός1964 Άκρη δεν έχει ο ουρανός
 Τα γιορτινά σου φόρεσεLYRALS10261965 Θυμάσαι
 Το βράδυ το αποψινόLYRALS10471965 Λαβωμένο παληκάρι
 Πικρός καημόςLYRALS10881965 Ήταν μεγάλη η νύχταLYRALS10981965 Σ' αυτή τη γη
 Φέρτε γλυκό κρασίLYRALS11411966 Δάφνις και Χλόη 66 Ο μύθος / Ο ερχομός / Νυχτερινό / Χορός / ΚαλπασμόςLYRALE20471967 Αποχωρισμός
 Όταν θα ’ρθεί η άνοιξηLYRALS12561968 Μια μέραZODIACZS8131

 Συλλογές 
 Έτος  Τίτλος  Εταιρεία  Κωδικός  LP/CD1981Γιώργος Ζωγράφος - Τα ωραιότερα τραγούδια τουLYRA3337LP1995Οι μεγάλοι συνθέτες και τα τραγούδια τους: Νότης ΜαυρουδήςPHILIPS528842CD2003Θα βρεθούμε ξανάSONY - EROS5148542CDs2003CorifeoEROS85012CD

 Δισκογραφικές παραγωγές 
Το 2002 ο Νότης Μαυρουδής ιδρύει τη δισκογραφική ετικέτα «Corifeo» στην «Eros music», στην οποία γίνεται καλλιτεχνικός διευθυντής και κάνει δισκογραφικές παραγωγές, με κορυφαία παραγωγή τον δίσκο "Master Class – Μισός αιώνας Έλληνες κιθαριστές" (2005).

Μερικές ακόμα δικές του παραγωγές είναι:

 2001 - Δίχως πυξίδα (Παναγιώτης Μάργαρης)
 2001 - The Sound of Time (Χρήστος Ζερμπίνος)
 2001 - Cartoon (Ομαδική Απόδραση)
 2002 - Το φιλί μου ταξιδεύει (Ηλίας Λιούγκος)
 2003 - Στο άγγιγμα μιας χορδής (Οκτάβα)
 2003 - J. S. Bach: Lute Suites (Ιάκωβος Κολανιάν)
 2004 - 100 Guitars (Ευάγγελος Μπουντούνης)
 2005 - Ώρες μου χρωματιστές (Γιώργος Σταυριανός)
 2006 - Magenta (Magenta)

 Ραδιοφωνική παραγωγή 
Ο Νότης Μαυρουδής ξεκίνησε να κάνει ραδιοφωνικές εκπομπές στις αρχές της δεκαετίας του '80. Από το 1984 μέχρι το 1988 ήταν ραδιοφωνικός παραγωγός στο "Δεύτερο Πρόγραμμα" της ΕΡΑ, από το 1989 και μετά συνεργάστηκε με τους ραδιοφωνικούς σταθμούς "902 Αριστερά στα FM", "Κανάλι 15", "ΣΚΑΪ 100.3", "Αθήνα 9.84", και "Τρίτο Πρόγραμμα" της ΕΡΑ, με την εκπομπή "Τοπίο μυστικό".

 Αρθρογραφία – συγγραφικό έργο 
Από το 1982 μέχρι το 1986 υπήρξε εκδότης και διευθυντής του μοναδικού τότε περιοδικού για την κιθάρα, του TaR, και οργάνωσε σημαντικές συναυλίες με κιθαριστές παγκόσμιας φήμης. Από τον Οκτώβριο του 2006 και σε συνεργασία με τον στενό του φίλο κιθαριστή-συνθέτη Κώστα Γρηγορέα, το TaR επαναλειτουργεί ως "διαδικτυακό περιοδικό με αφορμή την κιθάρα", καλύπτοντας πλέον τον ευρύτερο χώρο της ελληνικής ποιοτικής μουσικής. Ο Νότης Μαυρουδής συμμετείχε σε αυτή την νεότερη μορφή πάλι ως διευθυντής, αλλά και ως τακτικός αρθρογράφος.

Ο Νότης Μαυρουδής υπήρξε επίσης αρθρογράφος στα έντυπα Τα Νέα, 24 ώρες, Ριζοσπάστης, Ελευθεροτυπία, Η Πρώτη, Δέντρο, Γράμματα και Τέχνες, Αντί, Σχολιαστής, Έθνος και ΦΛΥΑρία του Χαλανδρίου.

Τον Φεβρουάριο του 2008 κυκλοφόρησε το βιβλίο Ηχολογήματα που περιλαμβάνει άρθρα του Νότη Μαυρουδή από τα παραπάνω έντυπα, αποσπάσματα από τις εκπομπές του, απόψεις, συνεντεύξεις κλπ. Τα βιβλία του Παγκόσμιο μουσικό χρονολόγιο και Άγρυπνο φεγγάρι, Μελοποιημένοι Έλληνες ποιητές από τον 19ο και τον 20ό αιώνα εκδόθηκαν από τις εκδόσεις ΙΑΝΟΣ το 2013 και το 2019 αντίστοιχα.

 Ενασχόληση με την πολιτική 
Στις Ευρωεκλογές του 2009 ο Νότης Μαυρουδής κατέβηκε υποψήφιος με τους Οικολόγους Πράσινους.

Το 2010 συμμετείχε στην ίδρυση του κόμματος της Δημοκρατικής Αριστεράς και εκλέχθηκε μέλος της Πανελλαδικής Πολιτικής Επιτροπής.

 Πηγές 
 Επίσημη ιστοσελίδα του Νότη Μαυρουδή: www.mavroudis.eu
 Οδηγός Ελληνικής Δισκογραφίας, του Πέτρου Δραγουμάνου
 Βιβλίο του Νότη Μαυρουδή Ηχολογήματα
 Λεξικό της Ελληνικής Μουσικής, του Τ. Καλογερόπουλου
 Εφημερίδα Η Καθημερινή. Τέχνες και γράμματα.(Σάββατο 4–Κυριακή 5 Ιανουαρίου 2014)

 Παραπομπές 

 Εξωτερικοί σύνδεσμοι 

 Συνέντευξη του Νότη Μαυρουδή Κωνσταντίνος Παυλικιάνης για το MusicHeaven
 Η τελευταία συνέντευξη του Νότη Μαυρουδή στην ΕΡΤ (video), ΕΡΤNEWS.GR

Κατηγορία:Έλληνες τραγουδοποιοί
Κατηγορία:Έλληνες κιθαρίστες
Κατηγορία:Νέο Κύμα